Netiesų I ąžuolas

Netiesų I ąžuolas – paminklinis medis Netiesų kaime, Merkinės seniūnijoje, Varėnos rajone. Ąžuolas auga privačioje valdoje, 50 m į pietus nuo Apsingės upelio, 80 m į šiaurės rytus nuo Netiesų II ąžuolo, apie 1 km į pietvakarius nuo Netiesų miško ežerėlių. Pasiekiamas iš kelio , ties Merkine pasukus į vakarus (rodyklė į Maksimonis). Toliau apie 7 km važiuoti miško žvyrkeliu.
miniatiūra|160px|left|Ąžuolo būklė 2024 m. – išlūžusi dalis kamieno

Ąžuolas paskelbtas valstybės saugomu Aplinkos ministro 2017 m. balandžio 10 d. įsakymu Nr. D1-288.https://stk.am.lt/portal/

Valstybinės miškų tarnybos 2017 m. pateiktame paminklinio medžio vertinime nurodyta, kad laja nebuvo tanki, bet gyvybinga. Šakos
labai „raitytos“. Apačioje buvo daug sausų šakų, nedidelė drevė, tačiau matėsi, kad vidus išpuvęs. 4,0 m aukštyje šakojosi į dvi dalis. Vienoje
dalyje matėsi žaibo takas.Valstybinė miškų tarnyba. Senieji Lietuvos ąžuolai. 15. Netiesų (Neciesų) I ąžuolas lrv.lt 2017-09-20

Pagal 2021 m. atliktą valstybės saugomų botaninių GPO vertinimo ataskaitą, priekelmyje, kamiene ir skeletinėse šakose pažymėtas puvinys, skeletinėse šakose buvo drevių. Nurodytos sausos vidutinio stambumo ir smulkios šakos. Aplinka tvarkinga, šakos arboristų patrumpintos, suveržtos lynais. Nurodytas amžius – 300 metų.Gamtos paveldo objektai. Detalūs vertinimo duomenys. Botaniniai GPO (taškiniai objektai). 305. Netiesų I ąžuolas vstt.lrv.lt

Pagrindiniai duomenys (pagal informacinę lentelę): medžio aukštis – 23,8 m, kamieno apimtis 1,3 m aukštyje – 5,45 m.

 Šaltiniai 

Kategorija:Dzūkijos nacionalinis parkas
Kategorija:Lietuvos gamtos paveldo objektai
Kategorija:Varėnos rajono paveldas